turjo4nis/wikipedia-bn-dump-20250701 huggingface dataset:
অ্যামেরিকান ভিশনস

'অ্যামেরিকান ভিশনস: দা এপিক হিস্ট্রি অফ আর্ট ইন আমেরিকা' () হল শিল্প সমালোচক রবার্ট হিউজ কর্তৃক ১৯৯৭ সালে রচিত একটি বই। বইটিকে উপজীব্য করে পরবর্তীতে ছয় খণ্ডের ডকুমেন্টারি সিরিজ তৈরি করা হয়।

সূচিপত্র 
 ও মাই অ্যামেরিকা, মাই নিউ ফাউন্ডি ল্যান্ড (O My America, My New Founde Land)
 দা রিপাবলিক অফ ভার্চু (The Republic of Virtue)
 দা ওয়াইল্ডারনেস অ্যান্ড দা ওয়েস্ট (The Wilderness and the West)
 অ্যামেরিকান রেনেসাঁ (American Renaissance)
 দা গ্রিটি সিটিজ (The Gritty Cities)
 আর্লি মডার্নিজম (Early Modernism)
 স্ট্রিমলাইনস অ্যান্ড ব্রিডলিনেস (Streamlines and Breadlines)
 দা এম্পায়ার অফ সাইনস (The Empire of Signs)
 দা এজ অফ অ্যাংজাইটি (The Age of Anxiety)

পাঠোত্তর অভ্যর্থনা 
বুকলিস্ট অ্যামেরিকান ভিশনকে "মার্কিন শিল্পকলার রোমাঞ্চকর ইতিহাস" অভিহিত করে লেখে, "মার্কিন শিল্পকলায় প্রকৃতি এবং নগরজীবনের প্রভাবের বিরোধাভাস জনাব হিউজের আখ্যায়িকার প্রধান অবলম্বন।" চয়েস রিভিউ তাদের প্রতিক্রিয়ায় জানায়, "বইটিতে লেখকের নন্দনতাত্ত্বিক সংবেদনশীলতা (যা শিল্পকর্ম কেবল তার প্রায়োগিক গুণই নয়, অন্তর্দৃষ্টিয় এবং বৌদ্ধিক বৈশিষ্ট্য দ্বারা নিরীক্ষণ করে), শিল্পোপলব্ধির তীক্ষ্ণতা এবং সুদক্ষ লিখনশক্তি দারুণভাবে ফুটে উঠেছে"।

কিরকাস রিভিউ বইটি সম্পর্কে তারকাযুক্ত প্রতিক্রিয়া জানিয়ে একে "মার্কিন শিল্পকলার অসাধারণ সুখপাঠ্য আকরগ্রন্থ" বলে আখ্যায়িত করে লিখেছে, "বিগত তিন শতাব্দীর শিল্পকলা এবং শিল্পরীতি বিষয়ে তার (লেখকের) পর্যালোচনা উৎকৃষ্টরূপে জীবন্ত, বিস্তৃত এবং কৌতূহল-জাগানিয়া (যদিও শিল্পকলার সাম্প্রতিক প্রবণতা বিষয়ে তিনি খানিকটা রূঢ়) এবং চূড়ান্তভাবে তার মন্দগ্রাহী দৃষ্টি প্রকাশিত হয়েছে অত্যন্ত স্পষ্টভাষণের সাথে। সুদৃঢ় কর্মশক্তি এবং তেজস্বী অভিযানসূচক বইটি একইসাথে সারগর্ভ এবং আলোকজ্জ্বল।"

পাবলিশার্স উইকলি জানায়, "কেবল নিজের বিষয় বা এর কাঙ্ক্ষিত দর্শককে আমোদ দেয়ার জন্য কোনো হালকা, বোধহীন জরিপ নয়; হিউজ বইটি লিখেছেন রাজনৈতিক ঠাটবিমুখী সমালোচকের তাচ্ছিল্যে, শিল্পকলার প্রায়োগিক গুরুত্ব সম্বন্ধে ঐতিহ্যবাদীর দৃষ্টিতে এবং কথিত অতীন্দ্রিয়বাদী জালিয়াতির বাস্তববাদী জবাব দিয়ে"। তারা মনে করে "বইটিতে সমসময়ের বর্ণনা হতাশাজনকভাবে মামুলি", শেষ করে এই বলে, "মার্কিন শিল্পকলার এই গতিময়, বুদ্ধিদীপ্ত এবং তীব্রভাবে স্বমত-আসক্ত বয়ান নিতান্তই বিপরীতমনস্ক পাঠককেও দারুণভাবে আকৃষ্ট করবে, অন্তত ঘৃণা করতে!"

দ্য নিউইয়র্ক টাইমস এর প্রতিক্রিয়ায় একে "মার্কিন শিল্পকলার আদ্যন্ত প্রয়োজনীয়, সুন্দর, উচ্ছ্বসিত এবং বুদ্ধিদীপ্ত ইতিহাস" বলে উল্লেখ করে। তারা লেখে, "এই ঐতিহাসিক অভিযানে জনাব হিউজ তার আদর্শ শিল্প-সমালোচক চরিত্র অক্ষুণ্ন রেখেছেন এবং বিচার-বিশ্লেষণ করেছেন সম্পূর্ণ নিরপেক্ষভাবে"। পত্রিকাটি শেষ করেছে এই বলে, "এই বই দিয়ে জনাব হিউজ মার্কিন শিল্পকলাকে জনসাধারণের কাছে গ্রাহ্য এবং নিরাপদ করে তুলেছেন।"

এছাড়া বইটি অ্যামেরিকান ভিশন, লন্ডন রিভিউ অফ বুকস, দা জার্নাল অফ অ‌্যামেরিকান হিস্ট্রিএবং দা নিউইয়র্ক রিভিউ অফ বুকস দ্বারাও সমাদৃিত হয়।

তথ্যসূত্র

বহিঃসংযোগ 
 Library holdings of American Visions 
 

১৯৯৭-এর বই
মার্কিন শিল্পকলা
ইংরেজি ভাষার বই
ইতিহাস বই
শিল্পকলা বিষয়ক সৃষ্টিকর্ম
১৯৯৭-এর অ-কল্পকাহিনী বই
দর্পণ ছায়া ২

'দর্পণ ছায়াঁ ২' (নেপালি: दर्पण छायाँ २) হলো ২০১৭ সালে মুক্তিপ্রাপ্ত তুলসী ঘিমিরে পরিচালিত একটি নেপালি নাট্য চলচ্চিত্র। এটি তুলসী ঘিমিরে রচিত ২০০১ সালে মুক্তিপ্রাপ্ত ব্লকবাস্টার নেপালি চলচ্চিত্র দর্পন ছায়াঁর সিক্যুয়াল। ছবিতে অভিনয় করেছেন পুষ্পল খড়কা, সাহারা কার্কি, শিব শ্রেষ্ঠ এবং তুলসী ঘিমিরে। ছবিটি বক্স অফিসে বড় ধরনের মার খায়।

কাহিনী সংক্ষেপ
সিনেমাটির কাহিনী মার্কিন যুক্তরাষ্ট্রে শুরু হয়, সেখানে নিশাকে একটি নেপালি সংঙ্গীত উৎসবে আমন্ত্রণ জানানো হয়েছে। সেখানে নেপাল থেকে আসা তার বন্ধুদের বিশেষত আলাপ এবং সারগামের কথা মনে পড়ে। আলাপ একজন স্যাক্সোফোন বাদক সে গায়ক ও নৃত্যশিল্পী সারগাম এর প্রেমে পড়ে। কলেজে একটি অনুষ্ঠানের পরে তাদের সংঙ্গীত দলকে একটি সঙ্গীত সংস্থা একটি সঙ্গীতানুষ্ঠানের প্রস্তাব দেয় এই শর্তে যে আলাপকে স্যাক্সোফোন বাজাতে হবে। কিন্তু আলাপের নিজস্ব স্যাক্সোফোন নেই। সারগাম এবং তার বন্ধু কেশর আলাপকে জন্মদিনে তাকে উপহার দিয়ে চমকে দেওয়ার পরিকল্পনা করে। সারগামের বাবা আলাপের নিচু জাত মেনে নিতে অস্বীকার করে। দলটি সংস্থাটির সাথে একটি চুক্তি স্বাক্ষর করে। আলাপের জন্মদিনে নিশা সারগামকে আঘাত করে, সে আলাপকে যাক্সোফোন উপহার দিয়ে সারগামের হৃদয় ভেঙ্গে দেয়।

তার পার্টিতে স্যাক্সোফোন বাজানোর সময় আলাপ অজ্ঞান হয়ে যায়। হাসপাতালে নিশা আলাপের রিপোর্ট সংগ্রহ করে এবং আবিষ্কার করে যে তার একটি হাড় ভেঙে গেছে এবং তার স্যাক্সোফোন বাজানো উচিত নয়। সে বুঝতে পারে যে দুর্ঘটনায় তার ক্ষতি হয়েছে এবং তার বাবা-মা মারা গিয়েছে এবং সে এর জন্য দায়ী ছিল। সঙ্গীতানুষ্ঠানে নিশা আলাপকে বাদ্যযন্ত্রটি না বাজানোর জন্য তার যথাসাধ্য চেষ্টা করে। মরিয়া হয়ে নিশা আলাপকে থামাতে সারগামের বাবাকে নিযুক্ত করে। আলাপ আকস্মিকভাবে দুর্ঘটনায় তার ভূমিকা স্বীকার করার ও আলাপের অবস্থার কথা নিশাকে বলতে শুনে ফেলে। তার বাজাতে দ্বন্দ্ব লাগে, আলাপ সারগামের সাথে কথা বলে এবং মৃত বাবা-মায়ের ইচ্ছা পূরণের জন্য মঞ্চে উঠার সিদ্ধান্ত নেয়, কিন্তু রক্তপাত হওয়ার ফলে সে মারা যায়। পরে নিশা এবং সারগামের বাবা সারগামকেও মৃত অবস্থায় দেখতে পায়।

অভিনয়ে
 পুষ্পল খড়কা - আলাপ চরিত্রে 
 সাহারা কার্কি - সারগাম  চরিত্রে 
 শ্রদ্ধা প্রসাই - নিশা চরিত্রে 
 বি.এস. রানা - বাদা চরিত্রে 
 ভারতী ঘিমিরে - গোপীর স্ত্রীর চরিত্রে 
 তুলসী ঘিমিরে - গোপী গুরু চরিত্রে 
 সরোজ খানাল - সরগমের বাবার চরিত্রে 
 শিব শ্রেষ্ঠ -  নিজেরই (ক্যামিও উপস্থিতি) চরিত্রে
 উত্তম প্রধান - নিজেরই (ক্যামিও উপস্থিতি) চরিত্রেরে

সঙ্গীত

দর্পণ ছায়াঁ ২ এর সংগীত পরিচালনা করেছেন নেপালি সংগীতশিল্পী রঞ্জিত গাজমার এবং চন্দন লমজেল। ছবির গান নেপালিদের কাছ থেকে খুব ইতিবাচক প্রতিক্রিয়া লাভ করে তবে কিছু সমালোচক বলে যে এগুলি ৮০ ও ৯০ এর দশকের লোকদের জন্য।

গানগুলি গেয়েছে সুপরিচিত নেপালি সংগীতশিল্পী রাজেশ পায়ল রাই, মেলিনা রাই, অশোক ধমালা, কর্ম গয়ালজেন, শিব পরিয়ার।

তথ্যসূত্র

বহিঃসংযোগ 

২০১৭-এর চলচ্চিত্র
নেপালি চলচ্চিত্র
নেপালি ভাষার চলচ্চিত্র
নেপালি প্রণয়ধর্মী হাস্যরসাত্মক চলচ্চিত্র
চেক প্রজাতন্ত্র জাতীয় ফুটবল দল

চেক প্রজাতন্ত্র জাতীয় ফুটবল দল () হচ্ছে আন্তর্জাতিক ফুটবলে চেক প্রজাতন্ত্রের প্রতিনিধিত্বকারী পুরুষদের জাতীয় দল, যার সকল কার্যক্রম চেক প্রজাতন্ত্রের ফুটবলের সর্বোচ্চ নিয়ন্ত্রক সংস্থা চেক প্রজাতন্ত্র ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৪ সালের ২৩শে ফেব্রুয়ারি তারিখে, চেক প্রজাতন্ত্র প্রথমবারের মতো আন্তর্জাতিক খেলায় অংশগ্রহণ করেছে; তুরস্কের ইস্তাম্বুলে অনুষ্ঠিত উক্ত ম্যাচে চেক প্রজাতন্ত্র তুরস্ককে ৪–১ গোলের ব্যবধানে পরাজিত করেছে।

নারোদাক নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চেক প্রজাতন্ত্রের রাজধানী প্রাগে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ারোস্লাভ শিলহাভি এবং অধিনায়কের দায়িত্ব পালন করছেন স্পার্তা প্রাহার মধ্যমাঠের খেলোয়াড় বোরেক দোচকাল।

চেক প্রজাতন্ত্র এপর্যন্ত ৯ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ এবং ১৯৬২ ফিফা বিশ্বকাপের ফাইনালে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে চেক প্রজাতন্ত্র এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৭৬-এর শিরোপা জয়লাভ করা, যেখানে তারা পশ্চিম জার্মানির সাথে ০–০ গোলে ড্র করার পর পেনাল্টিতে ৫–৩ গোলে পরাজিত করেছে। এছাড়াও, চেক প্রজাতন্ত্র ১৯৯৭ ফিফা কনফেডারেশন্স কাপে তৃতীয় স্থান অর্জন করেছে।

পেত্র চেক, কারেল পবোরস্কি, তমাস রসিচকি, ইয়ান কোলার এবং মিলান বারোসের মতো খেলোয়াড়গণ চেক প্রজাতন্ত্রের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে চেক প্রজাতন্ত্র তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে চেক প্রজাতন্ত্রের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ চেক প্রজাতন্ত্র জাতীয় ফুটবল দল  
 উয়েফা-এ চেক প্রজাতন্ত্র জাতীয় ফুটবল দল 

চেক প্রজাতন্ত্র জাতীয় ফুটবল দল
ইউরোপের জাতীয় ফুটবল দল
পিকাস

ল্যাটিয়ামের প্রথম রাজা, পিকাস, রোমান পুরাণের একজন ব্যক্তিত্ব। তিনি ছিলেন শনির পুত্র। তিনি স্টেরকুটাস নামেও পরিচিত। তিনি লরেন্টাম নামক প্রথম ল্যাটিন উপজাতি ও উপনিবেশের প্রতিষ্ঠাতা ছিলেন, যা রোম শহরের কিছু মাইল দক্ষিণ-পূর্বে অবস্থিত। তিনি ভবিষ্যদ্বাণী প্রদান ও অশ্বারোহীতায় তার দক্ষতার জন্য বিখ্যাত ছিলেন। ফেস্টুস এর মতে, তার এই নাম পাওয়ার কারণ হলো, তিনি অলৌকিকভাবে ভবিষ্যৎ বলে দেয়ার জন্য একটি কাঠঠোকরার উপর নির্ভর করতেন। পিকাস একজন সুদর্শন পুরুষ হিসেবেও বর্ণিত ও রোমান পুরাণের জলপরীরা তার প্রতি খুবই আকর্ষিত হতো। তিনি এক শিকার অভিযানে থাকার সময় জাদুকরী সারসি তার কবজ ও নানা বনজ লতার সাহায্যে তাকে প্রলুব্ধ করার চেষ্টা করেছিল। তবে তিনি তাকে নির্মমভাবে প্রত্যাখ্যান করেন। তার প্রেমকে ঘৃণায় পরিহার করায় সে তাকে একটি কাঠঠোকরায় রূপান্তরিত করে ফেলে। যখন পিকাসের সঙ্গীরা সারসিকে তার অপরাধের জন্য অভিযুক্ত করে ও পিকাসকে মুক্ত করে দিতে বলে, তখন সে তাদেরকেও নানা রকম জন্তুতে রূপান্তরিত করে দেয়। পিকাসের স্ত্রী ( যার প্রতি তিনি সম্পূর্ণ নিবেদিত ছিলেন) একজন জলপরী ছিলেন, যার নাম ছিল কানেন্স। পিকাসের রূপান্তরের পরে তিনি ৬ দিন বনের মধ্যে পাগল হয়ে ঘুরে বেড়ালেন এবং অবশেষে তিনি টিবারের তীরে শুয়ে মারা গেলেন। তাদের ফনাস নামক একটি ছেলে ছিল।

ব্যাকরণবিদ সারভিয়াস এর মতে, পোমোনার প্রতি পিকাসের ভালবাসা পোমোনা কর্তৃক ঘৃণিত ছিল। তবে অন্যত্র তিনি উল্লেখ করেন যে, পোমোনা বিয়েতে রাজি হয়েছিল। কিন্তু সারসি পিকাসকে একটি কাঠঠোকরায় এবং পোমোনাকে পাইকা নামক একটি পাখিতে রুপান্তরিত করে ফেলে, যা সম্ভবত একটি নীলকণ্ঠ পাখি বা পেঁচা ছিল। ওভিড কর্তৃক রচিত মেটামরফসেস এর মধ্যে তিনি ছিলেন। ভারজিল বলেছেন যে, তিনি স্যাটারনাসের পুত্র ও ল্যাটিনাসের পিতামহ। ল্যাটিনাস লরেন্টাইনদের রাজা ছিলেন যার সাথে এনিয়াস ও ট্রয়ের লোকেরা ইতালিতে পৌঁছে যুদ্ধ করেছিল।

ইটালিক লোকেরা বিশ্বাস করত যে, পিকাস, যুদ্ধের দেবতা মার্সের পুত্র ছিলেন ও তিনি তার অভিনব রূপান্তরকে পাখির সাথে সম্পর্কিত শুভ ও অশুভ সংকেত অনুবাদ করতে ব্যবহার করতেন।

তার কার্যাবলীর মধ্যে অন্যতম কাজ ছিল যে, তিনি বসন্তে তার উড়নের মাধ্যমে বিশেষ কলোনীসমূহকে (তরুণ প্রজন্মের সদস্যদের দ্বারা গঠিত) নেতৃত্ব দিতেন। এটি ভার সেক্রুম নামক একটি ধর্মীয় অনুষ্ঠানকে অনুসরণ করে করা হত। পিসেনির লোকেরা এই অনুষ্ঠানের স্মৃতি হতে তাদের নাম পেয়েছিল।

মন্তব্য

তথ্যসূত্র
 Ovid Metamorphoses 14.320-620
 Virgil Aeneid 7.45-49, 170-191
 Servius on Aeneid 7.190
 Diodorus Siculus 6, frag. 5

বহিঃসংযোগ

রোমান পুরাণ
ভাগ্যের দেবতা
রোমান দেবতা
রোমান পুরাণে পাখিতে রূপান্তর নিয়ে গল্প
এগমন্ট জাতীয় উদ্যান

এগমন্ট জাতীয় উদ্যান নিউ প্লাইমাউথের দক্ষিণে, নিউজিল্যান্ডের নর্থ আইল্যান্ডের পশ্চিম উপকূলের কাছে অবস্থিত একটি উদ্যান। উদ্যানটি তারানাকি পর্বতের ঢাল দ্বারা আবৃত এবং এর চারপাশের চারণভূমি উদ্যানটিকে একটি স্বতন্ত্র বৃত্তাকার আকৃতি প্রদান করেছে।

উদ্যানটি ১৮৮১ সালে একটি সুপ্ত আগ্নেয়গিরির শৃঙ্গের চারপাশে ৬ মাইল (৯.৬ কিলোমিটার) ব্যাসার্ধ নিয়ে একটি সংরক্ষিত বন হিসাবে তৈরি করা হয়। পরবর্তীতে ১৯০০ সালে এটি নিউজিল্যান্ডের দ্বিতীয় জাতীয় উদ্যান হয়ে ওঠে।

বাস্তুসংস্থান 
এই পার্কে ব্যাপক হারে বার্ষিক বৃষ্টিপাত হয়। তাসমান সাগর থেকে আর্দ্র পশ্চিমী বায়ু, তারানাকি পর্বত এবং সংলগ্ন পোয়াকাই এবং কাইটেক রেঞ্জে পৌঁছে বৃষ্টিপাত ঘটায়। যেহেতু এই এলাকার বার্ষিক বৃষ্টিপাতের হার উচ্চ ও মৃদু উপকূলীয় জলবায়ু বিদ্যমান তাই পর্বতের পাদদেশ জুড়ে একটি ঘন অরণ্য অবস্থিত, এই বনটি জাতীয়ভাবে বীচ গাছের (গণ: Nothofagus) অনুপস্থিতির জন্য গুরুত্বপূর্ণ।

এখানে একটি সমৃদ্ধ উত্তর রাতা/রিমু/ব্রডলিফ বন বিদ্যমান, যদিও সমগ্র পার্কটি উচ্চতাভিত্তিক বাস্তুতন্ত্রের স্বতন্ত্র প্যাটার্ন প্রদর্শন করে – উল্লেখিত প্রজাতি দুটি নিম্ন উচ্চতায় সুলভ হলেও কামহি উদ্ভিদটি উচ্চ উচ্চতা বিশিষ্ট বনাঞ্চলে প্রভাব বিস্তার করে থাকে। এসব বয়স্ক বনাঞ্চলে ক্রাউন ফার্ন (Blechnum discolor) একটি প্রভাবশালী তল-সংলগ্ন উদ্ভিদ প্রজাতি।

উদ্ভিদসমূহের চরিত্র উচ্চতা বৃদ্ধির সঙ্গে পরিবর্তিত হতে থাকে। পার্কের ভৌগোলিক বৈশিষ্ট্যের মধ্যে উল্লেখযোগ্য এর সুস্পষ্ট অরীয় জলনির্গমন-প্রণালী, যা ডান দিকের উপগ্রহ চিত্রে (স্যাটেলাইট ইমেজ) দেখতে পাওয়া যায়।

আহুকাওয়াকাওয়া জলাভূমি একটি বিরল, উচ্চ-উচ্চতা (৯২০ মিটার) বিশিষ্ট স্ফ্যাগনাম মস জলাভূমি, যা তারানাকি পর্বত এবং পোয়াকাই রেঞ্জের মাঝে অবস্থিত। এতে অম্লীয় মাটি এবং নিম্ন তাপমাত্রায় অভিযোজিত অনেকগুলি স্থানীয় প্রজাতির উদ্ভিদ রয়েছে।

গ্যালারী

আরও দেখুন 

 নিউজিল্যান্ডের জাতীয় উদ্যানসমূহ
 নিউজিল্যান্ডের সংরক্ষিত এলাকাসমূহ
 নিউজিল্যান্ডের আঞ্চলিক উদ্যানসমূহ

তথ্যসূত্র

বহিঃসংযোগ 

 ডিপার্টমেন্ট অফ কনজার্ভেশনে এগমন্ট জাতীয় উদ্যান সংক্রান্ত তথ্য

আইইউসিএন II বিষয়শ্রেণী
পেটেন্ট পরীক্ষক

পেটেন্ট পরীক্ষক (বা পেটেন্ট ক্লার্ক  ) সাধারণত বৈজ্ঞানিক বা ইঞ্জিনিয়ারিং পটভূমির একজন বেসামরিক কর্মচারী, যিনি পেটেন্ট অফিসে কর্মরত রয়েছেন। পেটেন্ট পরীক্ষকদের প্রধান নিয়োগকর্তারা হলেন ইউরোপীয় পেটেন্ট অফিস (ইপিও), মার্কিন যুক্তরাষ্ট্র পেটেন্ট এবং ট্রেডমার্ক অফিস (ইউএসপিটিও), জাপান পেটেন্ট অফিস (জেপিও) এবং বিশ্বের অন্যান্য পেটেন্ট অফিস।

কর্তব্য 
পেটেন্ট পরীক্ষকরা পেটেন্ট আবেদনপত্রগুলি পর্যালোচনা করে নির্ধারণ করেন যে আবেদনটিতে দাবিকৃত আবিষ্কার(গুলি)-কে পেটেন্ট দেওয়া উচিত নাকি আবেদনটি প্রত্যাখ্যান করা উচিত। পেটেন্ট পরীক্ষকের একটি গুরুত্বপূর্ণ কাজ হলো আবেদনটির প্রকাশ সম্পর্কে পর্যালোচনা করা এবং এটিকে পূর্বের কলার সাথে তুলনা করা। এর মধ্যে পেটেন্ট আবেদনটি পড়া এবং বোঝা, পূর্বের কলা অনুসন্ধান করার (পূর্ববর্তী পেটেন্ট আবেদন এবং পেটেন্ট, বৈজ্ঞানিক সাহিত্যের ডাটাবেজসমূহ ইত্যাদি) মাধ্যমে পূর্ববর্তী শিল্পের উপরে এই আবিষ্কার কী অবদান রাখে তা নির্ধারণ করা এবং আবেদনকারীদের এবং তাদের প্রতিনিধিদের (অর্থাৎ পেটেন্ট অ্যাটর্নি বা এজেন্ট ) পেটেন্ট প্রদানের বিরুদ্ধে যে কোনও আপত্তি থাকলে তা ব্যাখ্যা করার জন্য অফিস ক্রিয়াকলাপ জারি করা। অন্য কথায়, একজন পেটেন্ট পরীক্ষক কোনো পেটেন্টের আবেদনের ভিত্তিতে পেটেন্ট প্রদানের জন্য আইনি প্রয়োজনীয়তা মেনে চলে কিনা তা নির্ধারণের জন্য যথেষ্ট পরিমাণে পর্যালোচনা করেন। একটি দাবিযুক্ত উদ্ভাবন অবশ্যই অভিনবত্ব, উদ্ভাবনী পদক্ষেপ বা অ-স্পষ্টতা, শিল্প প্রয়োগ (বা উপযোগিতা) এবং প্রকাশের পর্যাপ্ততাসহ পেটেন্টেবিলিটি প্রয়োজনীয়তাগুলি অবশ্যই পূরণ করবে।

উল্লেখযোগ্য পেটেন্ট পরীক্ষকগণ

আরো দেখুন 

 আইন কেরানি
 পেটেন্ট ইঞ্জিনিয়ার
 পেটেন্ট অফিস প্রফেশনাল অ্যাসোসিয়েশন, মার্কিন যুক্তরাষ্ট্রের পেটেন্ট পরীক্ষকদের ট্রেড ইউনিয়ন
 ট্রেডমার্ক পরীক্ষক
 মার্কিন যুক্তরাষ্ট্রের পেটেন্ট শ্রেণিবদ্ধকরণ

তথ্যসূত্র এবং নোট

বহিঃসংযোগ 

 জন ডাব্লিউ শ্যোয়েন, " ইউএস পেটেন্ট অফিস ব্যাকলগ দ্বারা ডুবে গেছে; আরও অর্থ ব্যয় না করে অপেক্ষা করার সময়টি সর্বোচ্চ পাঁচ বছর হতে পারে "। এমএসএনবিসি, ২ April শে এপ্রিল, ২০০৪. (সম্পাদনা, সমস্যা সম্পর্কিত মন্তব্য এবং ইউএসপিটিও কর্তৃক ২৯০০ নতুন পরীক্ষার্থীর সন্ধান করা হচ্ছে। )
 কংগ্রেসনাল কমিটিগুলিতে রিপোর্ট করুন ২০০৫ "ইউএসপিটিও পরীক্ষার্থীদের নিয়োগের ক্ষেত্রে অগ্রগতি করেছে, তবে ধরে রাখার প্রতিদ্বন্দ্বিতা" "   "

আইন পেশা
উজ্জ্বল মৌলিক

উজ্জ্বল মৌলিক ভারতীয় বাঙ্গালী পদার্থবিদ, কম্পিউটার বৈজ্ঞানিক, ডেটা সাইন্সটিস্ট এবং অধ্যাপক। তিনি পশ্চিমবঙ্গের যাদবপুর বিশ্ববিদ্যালয়ের কম্পিউটার সায়েন্স এন্ড ইঞ্জিনিয়ারিং বিভাগের চেয়ার পদে অধিষ্ঠিত ছিলেন। এছাড়াও কল্যাণী বিশ্ববিদ্যালয়ের অধ্যক্ষ হিসাবেও দায়িত্ব পালন করেছেন।

শিক্ষা জীবন 
নবদ্বীপের বকুলতলা উচ্চ বিদ্যালয় থেকে বিদ্যালয় শিক্ষা শেষ করে রহড়া রামকৃষ্ণ মিশন মহাবিদ্যালয় থেকে ১৯৮৬ সালে পদার্থবিজ্ঞানে স্নাতক হন। এরপর রাজাবাজার সাইন্স কলেজ থেকে কম্পিউটার সাইন্স এন্ড টেকনোলোজিতে ১৯৮৯ সালে বি.টেক. ডিগ্রি লাভকরে যাদবপুর বিশ্ববিদ্যালয় থেকে ১৯৯২ সালে স্নাতকোত্তর (এম.টেক.) ডিগ্রি লাভ করেন। এরপর ১৯৯৭ সালে যাদবপুর বিশ্ববিদ্যালয় থেকে পিএইচডি ডিগ্রি লাভ করেন।

গবেষণা 
তার গবেষণার মূল বিষয় ডেটা সাইন্স, মেশিন লার্নিং, বায়ো-ইনফর্মেটিক্স এবং ইন্টারনেট অফ থিংস।

তিনি উনিভার্সিটি অফ নিউ সাউথ ওয়েলস থেকে ১৯৯৯ সালে এবং উনিভার্সিটি অফ টেক্সাস থেকে ২০০১ সালে পোস্ট ডক্টরিয়াল গবেষণা করেন। আলেকজান্ডার ভন হাম্বল্ড এক্সপেরিয়েন্স রিসার্চার হিসাবে জার্মানির ক্যান্সার রিসার্চ সেন্টারে ২০১০ সাল থেকে ২০১২ সাল পর্যন্ত গবেষণা করেন। এরপর ২০১২ থেকে ২০১৮ পর্যন্ত ইন্টারন্যাশনাল সেন্টার ফর থিওরিটিক্যাল ফিজিক্সের সিনিয়র এসোসিয়েট হিসাবেও যুক্ত ছিলেন।

তিনি ইন্ডিয়ান ন্যাশনাল একাডেমি অফ ইঞ্জিনিয়ারিং (INAE), ইন্টারন্যাশনাল এসোসিয়েশনের ফর প্যাটার্ন রেকগনিশন (IAPR) এবং ইনস্টিটিউট অফ ইলেক্ট্রিক্যাল এন্ড ইলেক্ট্রনিকস ইঞ্জিনিয়ার (IEEE) এর ফেলো নির্বাচিত হয়েছেন।

পুরস্কার ও সম্মাননা

ফেলো নির্বাচিত 
 ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (IEEE) 2020
 ইন্টারন্যাশনাল এসোসিয়েশনের ফর প্যাটার্ন রেকগনিশন (FIAPR), 2018
 ইন্ডিয়ান ন্যাশনাল একাডেমি অফ ইঞ্জিনিয়ারিং (FNAE), 2014
 আলেকজান্ডার ভন হাম্বল্ড (AvH) এক্সপেরিয়েন্স রিসার্চার 2010, 2011, and 2012
 সিনিয়র এসোসিয়েট, ইন্টারন্যাশনাল সেন্টার ফর থিওরিটিক্যাল ফিজিক্স (ICTP), 2012–2018
 BOYSCAST Fellowship, Department of Science and Technology, Govt. of India, 2001

সম্মাননা 
গবেষণাপত্র যে-জার্নালে প্রকাশিত হয়েছে, তার মান, গবেষণার মান এবং ক’বার সেই গবেষণাপত্রের সাইটেশন হয়েছে সেই সকল প্রকাশিত ও স্বীকৃত গবেষণাপত্রের নিরিখে আমেরিকার স্ট্যানফোর্ড বিশ্ববিদ্যালয় বিশ্বের সেরা দুই শতাংশ বিজ্ঞানীর একটি তালিকা প্রকাশ করেছে। তা দেখেই সংশ্লিষ্ট বিজ্ঞানীকে স্থান দেওয়া হয়েছে সেরার তালিকায়। সেই তালিকায় ইন্ডিয়ান স্ট্যাটিস্টিক্যাল ইনস্টিটিউটের অধিকর্ত্রী সঙ্ঘমিত্রা বন্দ্যোপাধ্যায় এবং যাদবপুর বিশ্ববিদ্যালয়ের কম্পিউটার সায়েন্সের শিক্ষক উজ্জ্বল মৌলিককে সম্মান দেওয়া হয়েছে। তাদের গবেষণার বিষয়বস্তু আর্টিফিশিয়াল ইন্টেলিজেন্স অ্যান্ড ইমেজ প্রসেসিং।

তথ্যসূত্র

বহিঃসংযোগ 
 jaduniv.edu.in
 guide2research
 sites.google

জীবিত ব্যক্তি
বাঙালি ব্যক্তি
বাঙালি হিন্দু
যাদবপুর বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের প্রকৌশলী
১৯৬৫-এ জন্ম
যাদবপুর বিশ্ববিদ্যালয়ের শিক্ষক
বাঙালি বিজ্ঞানী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
কলকাতা বিশ্ববিদ্যালয়ের প্রাক্তন শিক্ষার্থী
প্রিন্সটন, নিউ জার্সি

প্রিন্সটন হল মার্কিন যুক্তরাষ্ট্রের নিউ জার্সির মার্সার কাউন্টিতে একটি পৌরসভা, যা প্রিন্সটন অফ বরো এবং প্রিন্সটন টাউনশিপের একীকরণের মাধ্যমে ১ জানুয়ারী, ২০১৩ এ বর্তমান আকারে প্রতিষ্ঠিত হয়েছিল। মার্কিন যুক্তরাষ্ট্রের ২০১০ সালের আদম শুমারি অনুসারে পৌরসভার জনসংখ্যা ছিল ২৮,৫৭২ যার মধ্যে পূর্বের শহরতলীর জনসংখ্যা ছিল ১৬,২৬৫ এবং পূর্ব বরোতে ছিল ১২,৩০7 জন।

আগ্রহের বিষয়

গীর্জা 

 নাসাউ ক্রিশ্চিয়ান সেন্টার
 নাসাও প্রেসবিটারিয়ান গির্জা
 প্রিন্সটন ইউনাইটেড মেথোডিস্ট চার্চ
 প্রিন্সটন বিশ্ববিদ্যালয় চ্যাপেল
 সেন্ট পল রোমান ক্যাথলিক চার্চ
 স্টোন হিল চার্চ অফ প্রিন্সটন
 স্টনি ব্রুক সভা সভা এবং কবরস্থান
 ট্রিনিটি চার্চ, প্রিন্সটন

শিক্ষা প্রতিষ্ঠান 

 ইনস্টিটিউট ফর অ্যাডভান্সড স্টাডি এবং ইনস্টিটিউট উডস
 প্রিন্সটন থিওলজিকাল সেমিনারি
 প্রিন্সটন বিশ্ববিদ্যালয়
 ওয়েস্টমিনস্টার কোয়ার কলেজ

যাদুঘর সমূহ 

 মরভেন
 প্রিন্সটন বিশ্ববিদ্যালয় আর্ট মিউজিয়াম

ঐতিহাসিক সাইট 

 ১১২ মার্সার স্ট্রিটে অবস্থিত অ্যালবার্ট আইনস্টাইন হাউস ১৯৩ from সাল থেকে ১৯৫5 সালে তাঁর মৃত্যু অবধি আলবার্ট আইনস্টাইনের আবাস ছিল। 
 নিউ জার্সির গভর্নরের সরকারি বাসভবন ড্রামথওয়কেট হ'ল দেশের চারটি সরকারী গভর্নরের আবাসস্থলগুলির মধ্যে একটি যা তার রাজ্যের রাজধানীর মধ্যে নেই। 
 জসনা পোলানা
 জাগটাউন orতিহাসিক জেলা হ্যারিসন এবং নাসা Street স্ট্রিটের চৌরাস্তা ঘিরে historic তিহাসিক বিল্ডিংগুলির একটি গুচ্ছ যা ialপনিবেশিক সময়কালীন । 
 কিং এর হাইওয়ে Histতিহাসিক জেলা
 কিংস্টন মিল orতিহাসিক জেলা
 মেবুরি হিল হলেন জোসেফ হিউসের বাল্যকালীন বাড়ি, যিনি পরে উত্তর ক্যারোলাইনা চলে এসেছিলেন এবং আমেরিকা যুক্তরাষ্ট্রের স্বাধীনতার ঘোষণাপত্রের স্বাক্ষরকারী ছিলেন। 
 মাউন্টেন অ্যাভিনিউ Histতিহাসিক জেলা
 নাসাও ক্লাব
 নাসাও হল
 নাসাও ইন
 প্রিন্সটন ব্যাটলফিল্ড স্টেট পার্ক
 প্রিন্সটন যুদ্ধের স্মৃতিস্তম্ভ
 প্রিন্সটন কবরস্থান
 প্রিন্সটন Histতিহাসিক জেলা
 প্রিন্সটন আইস সংস্থা
 তাসকুলাম
 আপডেটিকে ফার্মস্টেড
 ওয়াশিংটন ওক
 ওয়েস্টল্যান্ড ম্যানশন
 রঙিন শিশুদের জন্য উইদারস্পুন স্ট্রিট স্কুল

পার্ক 

 টার্নিং বেসিন পার্ক সহ ডিঅ্যান্ডআর খাল স্টেট পার্ক
 হার্টাউন উডস আরবোরেটাম
 কার্নেগি লেক
 মার্কুয়্যান্ড পার্ক
 মাউন্টেন হ্রদ সংরক্ষণ করুন
 পামার স্কয়ার
 প্রিন্সটন ব্যাটলফিল্ড স্টেট পার্ক

রেস্তোঁরাসমূহ 

 এলিমেন্টস
 হোয়াগি হ্যাভেন
 পিকক ইন

স্থানীয় মিডিয়া 

 প্রিন্সটন প্যাকেট
 প্রিন্সটন টাউন বিষয়
 প্ল্যানেট প্রিন্সটন

তথ্যসূত্র

সূত্র 

 ক্লার্ক, রোনাল্ড ডাব্লিউ। (1971) আইনস্টাইন: দ্য লাইফ অ্যান্ড টাইমস ।আইএসবিএন 0-380-44123-3 ।
 গাম্বি, রবার্ট (1987)। প্রিন্সটনআইএসবিএন 0-393-30433-7 ।

বহিঃসংযোগ 

 
 প্রিন্সটন আঞ্চলিক কনভেনশন এবং ভিজিটর ব্যুরো
 প্রিন্সটন টাউনশিপ পৌরসভা ওয়েব সাইট (সরকার)
 প্রিন্সটন প্যাকেট (স্থানীয় সংবাদপত্র)
 প্রিন্সটন অনলাইন (স্থানীয় অনলাইন সম্প্রদায়)
 প্রিন্সটন পাবলিক স্কুল
 Princeton Regional Schools's       
 প্রিন্স্টন আঞ্চলিক বিদ্যালয়ের জন্য স্কুল ডেটা, জাতীয় পরিসংখ্যানের শিক্ষা কেন্দ্র
 প্রিন্সটনকিডস
 "Princeton" । আমেরিকান সাইক্লোপিডিয়া । 1879।

ওয়েব আর্কাইভ টেমপ্লেটে ওয়েব্যাক সংযোগ
ওয়েব আর্কাইভ টেমপ্লেটে আর্কাইভইজ সংযোগ
উইকিউপাত্তে স্থানাঙ্ক আছে
মার্কিন যুক্তরাষ্ট্রের প্রাক্তন রাজধানী
মার্কিন যুক্তরাষ্ট্রের প্রাক্তন অঙ্গরাজ্যের রাজধানী
২০১৩-এ প্রতিষ্ঠিত জনবহুল স্থান
বৌধনাথ স্তূপ

বৌধনাথ ( ) নেপালের কাঠমান্ডুর একটি স্তূপ।  কাঠমান্ডুর কেন্দ্র এবং উত্তর-পূর্ব সীমা থেকে প্রায় ১১ কিমি (৮.৮ মা) দূরে অবস্থিত, এই স্তূপের বিশাল মন্ডালার জন্য এটি নেপালের বৃহত্তম গোলাকার স্তূপগুলির মধ্যে একটি। 

তিব্বত থেকে আসা বড় শরণার্থী জনগোষ্ঠীর আগমনে বৌধের আশেপাশে ৫০ টিরও বেশি গুম্ফা (তিব্বতীয় বিহার) হয়েছে। ১৯৭৯ সালের হিসাবে, বৌধ স্তূপ একটি ইউনেস্কোর বিশ্ব ঐতিহ্যবাহী স্থান। স্বয়ম্ভূনাথের পাশাপাশি এটিও কাঠমান্ডু অঞ্চলের অন্যতম জনপ্রিয় পর্যটন স্থান।

ইতিহাস

তিব্বতীয় সূত্র দাবি করেছে যে সাইটে স্তূপটি ১৫ শতকের শেষের দিকে বা ১৬ শতকের গোড়ার দিকে খনন করা হয়েছিল এবং সেখানে রাজা আমশুভারমার ৬০৫-৬২১ হাড় পাওয়া গিয়েছিল।

বিস্তৃত দৃশ্য

আরো দেখুন
স্বয়ম্ভূনাথ

তথ্যসূত্র

আরও পড়ুন
The Legend of the Great Stupa and The Life Story of the Lotus Born Guru. Keith Dowman. (1973). Tibetan Nyingma Meditation Center. Dharma Books. Berkeley, California.
Psycho-Cosmic Symbolism of the Buddhist Stūpa. Lama Anagarika Govinda. (1976) Dharma Books. Berkeley, California. ;  (pbk).

বহিঃসংযোগ

 কাঠমান্ডু হতে ইউনেস্কো নেপালের তালিকাভুক্ত বিশ্ব ঐতিহ্যবাহী স্থান
 Boudhanath at Khandro.net : কিংবদন্তি এবং ভবিষ্যদ্বাণী সম্পর্কিত তথ্য
 বৌদ্ধনাথের মহান জারং কাশোর স্তূপের ইতিহাস : ১৫ শতকের তিব্বতি ইতিহাসের ইংরেজি অনুবাদ

নেপালের বিশ্ব ঐতিহ্যবাহী স্থান
হিন্দু সমাজ
সারং পার্টি গার্ল

সারং পার্টি গার্ল (এছাড়াও এসপিজি নামেও পরিচিত) হল একটি পরিভাষা, যা সিঙ্গাপুর এবং (একটি ক্ষুদ্রতর ব্যাপ্তি) উপদ্বীপীয় মালয়েশিয়া এবং থাইল্যান্ডের (জাতিগত মালয়) মহিলাদের মধ্যে যারা একচেটিয়াভাবে সাদা পুরুষদের (সাধারণত উচ্চ শ্রেণীর সম্ভাব্য আর্থিক বা সামাজিক সুবিধা পাবার জন্য) সাথে মেলামেশা করে তাদের বোঝাতে ব্যবহৃত হয়।

ব্যুৎপত্তি 
সিঙ্গাপুর যখনও ব্রিটিশ সাম্রাজ্যের শাসনধীন সেই ১৯৪০ এর দশকের শেষভাগ থেকে শুরু করে ১৯৫০ এর দশকের গোড়ার দিকে "সারং পার্টি গার্ল" শব্দটির নির্দোষ শিকড় রয়েছে। একটি সাধারণ অনুশীলন হিসাবে, ব্রিটিশ বাহিনীর সদস্যরা তাদের সামরিক পদমর্যাদা এবং অবস্থান (অর্থাৎ তালিকাভুক্ত পুরুষদের বিপরীতে আধিকারিকদের) অনুসারে নিজেদের মধ্যে খুব বেশি সামাজিকীকরণ করেছিল। যাইহোক, কিছু উদাহরণ ছিল যখন নির্দিষ্ট স্থানীয় সিঙ্গাপুরের "অতিথিকে" ব্রিটিশদের দ্বারা আয়োজিত সামাজিক অনুষ্ঠানে আমন্ত্রণ জানানো হত। "সারং পার্টি" শব্দটি সামাজিক ক্রিয়াকলাপ বর্ণনা করতে ব্যবহৃত হত যার মধ্যে স্থানীয় আমন্ত্রিত "মহিলারা" অন্তর্ভুক্ত ছিল যারা সারং, একটি স্থানীয় শব্দ যার দ্বারা সেই সময়ের স্থানীয় সিঙ্গাপুরী পুরুষ ও মহিলাদের মধ্যে জনপ্রিয় চারপাশে মোড়ানো স্কার্ট, পরিধান করতো।

সাধারণ ধরন 
ঐতিহাসিকভাবে, গোড়ার দিকে "সারং পার্টি গার্ল" এর একটি মিথ্যা বিদেশী উচ্চারণভঙ্গি ছিল, উস্কানিমূলকভাবে পোশাক পরা এবং একচেটিয়াভাবে মেলামেশা বা সাদা পুরুষদের পছন্দ করা, হোক সে সিঙ্গাপুরী বা বিদেশী। স্থানীয় বিনোদনে সারং পার্টির গার্ল বলতে আগে সাধারণত স্বর্ণ-লোভী, স্বামী ছিনিয়ে নেওয়ার এশীয় মহিলাদের চিত্রিত কর হতো এবং এই ধারণাটি ১৯৭০-এর দশকে সিঙ্গাপুরের ক্ষয়িষ্ণু ইমেজ গঠনে অনেকটা অবদান রেখেছিল, যা সেন্ট জ্যাকের  মতো চলচ্চিত্রে দেখা যায়। যার কারণে, সারং পার্টি গার্ল হিসাবে পরিচিতি পাওয়া মহিলাদের প্রায়শই নেতিবাচক বক্তব্য সহ্য করতে হতো। ১৯৯০-এর দশকে অস্ট্রেলীয় লেখক জিম আইচিসনের এক বিস্ময়কর কৌতুকপূর্ণ বইয়ের সাহায্যে সারং পার্টির গার্ল ধরনটি জনপ্রিয় হয়েছিল, এসপিজি এবং সিঙ্গাপুরের সংস্কৃতি সম্পর্কিত বিষয়গুলির একটি ব্যঙ্গাত্মক চিত্র প্রদান করেছিল। সময়ের সাথে সাথে এই শব্দটি কিছুটা আরও অবমাননাকর অর্থ গ্রহণ করেছে। আজকাল, সারং পার্টির গার্ল মেয়েদের আর অনন্য পোশাক কোড বা চেহারা দ্বারা চিহ্নিত করা যায় না, কেবল স্থানীয় মহিলাদের মধ্যে যারা কোনও ককেশীয় নৃগোষ্ঠীর পুরুষদের সাথে সামাজিকীকরণ, বিশেষত রোমান্টিক বা যৌন সম্পর্ক করতে পছন্দ করে। একজন সারং পার্টি গার্ল সাধারণত একজন ফেটিশ হিসাবে অনুভূত, যারা বর্ণবাদী এবং তাদের নিজের সম্প্রদায়ের বিরুদ্ধে বৈষম্যমূলক এবং স্ব-জাতি বিদ্বেষ থেকে উদ্ভূত জাতি, যারা সাদা মানুষের প্রতি পক্ষপাতিত্ব দেখায় এবং কার্যকরভাবে তাদের এশীয় পরিচয় ত্যাগ করে।

আরও দেখুন 
 আং মো
 আমেজো
 এশীয় ফেটিশ
 ইয়োলো ক্যাব
 পিঙ্কারটন সিনড্রোম

গ্রন্থপঁজী

তথ্যসূত্র

বহিঃসংযোগ

অভিধানিক সংজ্ঞা 
 কক্সফোর্ড সিঙ্গলিশ অভিধান থেকে
 সি অভিধান এবং সিঙ্গাপুর ইংলিশ এর অভিধান থেকে

নিবন্ধ 
 সিডনি মর্নিং হেরাল্ড থেকে "ন্যাকেড ব্লগার অ্যাটাক্টস থাউজেন্ড" (১৩ জুন ২০০৫)

আন্তঃব্যক্তিক সম্পর্ক
সিঙ্গলিশ